Vita:X-Faktor

message: Jó lenne, ha a Wikipédia nem lenne semelyik tévé ingyenes, beharangozó marketingeszköze, amihez az kell, hogy elsősorban a tényekről írjunk, nem pedig arról, hogy melyik tévében mi lesz a műsor. Arra ott van a műsorújság. misibacsi*üzenet 2010. március 21., 07:07 (CET)

message: Ezt a cikket korábban törlésre jelölték. A törlési megbeszélés lezárt jegyzőkönyvét itt találod. Wikipédia:Törlésre javasolt lapok/X-faktor - Szasza peace  2010. március 26., 16:27 (CET)
thread_title:  Törlési megbeszélés 

message: Eredeti címe The X Factor, kötőjel nélkül. Mivel a faktor jelentése 'tényező', a magyar címben sem kellene bele a kötőjel, mivel ez értelemszerűen azt jelenti, hogy az 'X tényező', nem pedig az 'X betűvel kapcsolatos tényező'. – Mex 2010. augusztus 27., 16:27 (CEST)
replies: text: → Wikipédia:Kocsmafal (helyesírás)/Archív45#X-Faktor / X faktor
thread_title:  A cím helytelen 

message: "Ez a szócikk vagy szakasz tervezett vagy jövőbeni eseménnyel kapcsolatos információkat tartalmaz. Az adatok lehetnek spekulatív természetűek, a tartalom pedig – az esemény közeledtével, illetve további információk beérkeztével – jelentősen változhat. Legutóbbi módosítás: 2010. október 26."
Én nem látok tervezett/jövőbeni eseményeket rajta, szerintem ez a jelzés aktualitását veszítette.  – 80.64.65.19 (vita) 2010. október 26., 17:25 (CEST)
thread_title:  Jövő? 

message: Véleményem szerint a még versenyben levő előadókról szócikket berakni, illetve azokra innen linkeket irányítani nem fair azokkal szemben, akiknek nincs szócikkük. Mégpedig azért, mert a továbbjutás a nézőkön is, illetve a vége felé kizárólag a nézőkön múlik. London Laci vita 2010. november 21., 22:38 (CET)
replies: text: Ezt ugye viccnek szántad? – 188.36.220.246 (vita) 2010. november 21., 22:41 (CET)

text: Egyenlő esélyek, azonos feltételek, tiszta verseny... ha ezek a fogalmak mondanak neked valamit, akkor azt is tudod, hogy ez nem vicc. London Laci vita 2010. november 21., 22:55 (CET)
Na ne szórakozz. Ez egy internetes enciklopédia, lényege hogy amiről van cikk, arra link is legyen. Ha meg így nagyon zavar, akkor írd meg a hiányzó cikkeket. Üdv, Deni vita 2010. november 22., 14:03 (CET)
Azt hittem, a Wikipédia szellemiségétől távol áll, hogy egy jelenleg is futó, komoly tétre menő vetélkedőt bármilyen módon befolyásoljon, azaz bármelyik még versenyben levőt kiemelje a többiek rovására. Ezt a pár hetet, ami még hátra van az X-Faktorból, féllábon is kibírnák az emberek az érintett előadók szócikkei nélkül. Ha valaki ezzel nem ért egyet, kérem indokolja meg, hogy miért nem kell a fair play szabályait a Wikipédián betartani. London Laci vita 2010. november 23., 10:51 (CET)
thread_title:  Az előadók szócikkei/linkjei 

message: Szerintetek mindenki kedvenc X-faktor versenyzője, Hörcher László festőművész miért nevezi magát grófnak? Valóban grófi származású? Nem találtam Hörcher vezetéknevet ebben a listában. Mennyire teljes a lista? Találtam egy 1936-os születésű Hörcher Ferencné Horkay Nóra építészmérnököt, aki urbanista is volt, meg egy 1958-ban született Horkay Hörcher Ferenc nevű filozófusfélét (magyar-angol-esztétika szakon végzett, egyetemi tanár, politikai filozófiával és esztétikával foglalkozik, vezetéknevei és születési éve alapján talán Hörcher Ferencné Horkay Nóra fia lehet...). Ők rokonai Hörcher Lászlónak (aki 1962-ben született)? És tényleg grófi származásúak? 2A02:AB88:2A86:CA00:8061:D37D:CFD4:110F (vita) 2022. október 1., 08:39 (CEST)
thread_title:  Hörcher